Likatsin 53 (Art. 53). Xatapitsin xlititsuná 300 xalakatunu pulhkayawan xalikstu namaxtukanachá xatapitsi lata wi tachixkuwit nak pulataman Méjiko nak 300 lata lichiwinaw. Xatapitsi xalakatunu pulhkayawan xalikstu xala lakatunu pulatamatni natatiyanikan nema uku lanit tatsokgnin liwakg nak tachixkuwit, chu nikxni lakatunu pulatamatni nakgalhi likta ixlichatuy ixlakkaxtlawana tapakgsit, nema lhkayawakan likstu.
Akxni nalá talhkayaw 200 ixlakkaxtlawananín tapakgsit xalitalhkayaw xatapitsi chu nalá xaspit xatatsokgni xalakatunu pulhkayawan putum putum xatalhkan xatalhuwit talhkayaw nak pulataman Méjiko. Tapakgsit nawan la natalakgnú tapitsit já'é putum putum xatalhkan.|Litapitsin 54 (Art. 54). Xatalhkatayan 200 ixlakkaxtlawananín tapakgsit nema litayat xatapitsit chu xatatsokgni spittawilan xalakatunu pulhkayawan, nali'an la wan tapakgsit:|I. Akgtum tamakxtumit lilakkaxtlawanlilatamat, xlakata namakglhtinan xatatsokgot taspitwalin xalakatunu pulhkayawan, namakanajli xlakata kgalhi titatayaputun ixlakaxtlawananín tapakgsit nema natatalhkataya nakpulhkayawan, Kaná nak 200 lakatunu pulhkayawan xalikstu;|II. Wakg tamakxtumit lilakkaxtlawanlilatamat tinamataxtuka kilhmakyuy xlakata lata kitsispuxam ixliwákg talhkayáw nema ta'ama xataspitni tatsokgni la wi xalakatunu pulhkayawan, nakgalhi lakgchanat nalakgchán ixlakkaxtlawananin tapakgsit la makachan nak litayat xatapakgsit;|III. Tamakxtumit lilakkaxtlawanlilatamat nemá namakgantaxtí tapakgsit nemá ukú lichiwinaw, nikatitatiyanika limakanajlít nema makglhtinanit xatalhkayaw xalikxtu, taskiní namaxkikan litayat xatapakgsit nemá wi nak xataspitni tatsokgni litalhkatayan, natatiyanikan lata makglhtinanit litalhkatayan la ixlititsuná Méjiko, lachalit maktini lata lakatunu pulhkayawan. Akxni nakalhkayawakan nali'an lata spit tawilana.|IV. Nití Tamakxtumit lilakkaxtlawanlilatamat tlan nalakatitsalá 300 ixlakkaxtlawananín tapakgsit, xamaklakatuy lilhkayawan.|I. Kaglhikan litachixkuwit limejiano, uxalakgawan, chu matlawanima ixlitachixkuqwit chu lakgchánat.|II. Nakgalhi 21 kata akxni natalhkataya;|IV. Taskiní tinipakgtanunit nak tamakgtay makgtakgalhnapulatamat, chu tiniliya nixapuxku makgtakgalhna ana nilama talhkayawat, 90 chinini xlakata akxni nala talhkatayat.|VI. Tinixapuxku nak pulipawan xasikulan usu kinpuchinakan.|VII. Ni likgalhit litachokgon nema lichiwinan likatsin 59.